# Prurigen

En medicina, el prurigen fa referència a una sensació desagradable que provoca la necessitat de gratar-se. Es presenta sobretot en afeccions de la pell que es caracteritzen per l'aparició de pàpules acompanyades de pruïja intensa, encara que també pot ser una manifestació particular de diversos processos sistèmics. Aquestes pàpules cutànies pruents i eritematoses acostumen a tenir forma de cúpula, amb una vesícula central petita. La vesícula és transitòria, a causa de la seva eliminació pel gratament, per la qual cosa és més freqüent observar una crosta sobre la pàpula.
La multiplicitat dels sinònims per a diverses entitats clíniques i les interpretacions dissemblants dels diferents dermatòlegs varen comportar fins fa poc i malgrat les propostes de diferents grups interdisciplinaris d'estudi encaminades a categoritzar coherentment aquesta condició, un cert desordre terminològic i classificatori avui dia normalitzat en l'àmbit europeu per un document de consens.
Les causes de prurigen són molt diverses: agents físics (fred, calor, llum solar), dieta cetogènica, colèstasi, insuficiència renal greu, picades de mosquit, mossegades de formiga o d'escolopendra, reaccions al·lèrgiques, intoxicació alimentària, equinococcosi, infecció pel virus de la varicel·la zòster, hepatitis C, hepatitis pel virus d'Epstein-Barr, infestació per ectoparàsits, trastorns endocrins, fàrmacs, meràlgia parestèsica, notàlgia parestèsica, malaltia de Kimura, malaltia de Kyrle, siringoma (un tumor benigne d'origen ductal ecrí) vulvar, limfoma de Hodgkin clàssic, epidermòlisi ampul·lar, limfoma cutani, policitèmia vera, leucèmia eosinofílica crònica FIP1L1-PDGFRA positiva, càncer de pàncrees, trombocitosi essencial, malaltia de Fabry, malaltia de Darier, oncodermatitis, malaltia de Fox-Fordyce, tumors cerebrals, factors psicològics, psoriasi, pemfigoide ampul·lar, pemfigoide gestacional i altres dermatosis de naturalesa autoimmune i inflamatòria, etc.

## Tipus de prurigen

Algunes malalties pruriginoses que es poden destacar són:
* Prurigen actínic. Rara dermatosi semblant clínicament a l'erupció polimorfa lumínica, de la qual es diferencia pel fet de començar gairebé sempre abans de la pubertat, per la presència de les lesions tot l'any, encara que empitjori a l'estiu i per la localització tant en zones de la pell descobertes com cobertes. També és anomenat prurigen de Hutchinson, prurigen estival de Hutchinson o prurigen infantil.
* Prurigen agre. Forma més greu del prurigen d'Hebra, caracteritzada per la presència de pàpules dures i excoriacions amb liquenificació, l'absència o escassetat de lesions urticariformes, la pruïja molt intensa i la presència d'adenopaties prominents axil·lars i inguinals. També ha estat anomenat prurigen de Besnier, prurigen diatètic de Besnier, prurigen feroç o prurigen crònic multiforme de Lutz. Són antigues denominacions i actualment hom prefereix el terme de dermatitis atòpica.
* Prurigen d'Hebra. Antiga denominació d'un prurigen d'observació freqüent en la infància tipificat per primera vegada per dermatòleg austríac Ferdinand von Hebra (1816-1880), del qual se n'ha descrit una forma mitigada o prurigen mitis i una forma greu o prurigen agre. La varietat mitis probablement és el prurigen agut de la infància, mentre que la forma greu és -des del punt de vista histopatològic- una dermatitis atòpica.
* Prurigen agut de la infància. Reacció d'hipersensibilitat cutània, d'ordinari secundària a la picada de diversos insectes, que es presenta en la infància, caracteritzada per l'aparició sobtada de seropàpules pruents amb una aurèola eritematosa prominent, distribuïdes de forma dispersa o agrupada pels braços i les cames, el coll, la cara i el tronc, que es transformen ràpidament per l'efecte de les gratades en excoriacions crostoses. Els insectes involucrats són puces, simúlids, xinxes, mosquits i àcars. També és anomenat prurigen simple agut de la infància o prurigen simple infantil, prurigen estrofulós, estròful pruent, estròful de la infància, prurigen varicel·liforme, urticària papulosa de la infància, liquen urticat o liquen simple agut de Vidal.
* Prurigen anal. Molts casos de prurigen a la zona anal són idiopàtics o estan relacionats amb una higiene inadequada i d'altres són conseqüència d'hemorroides, histiocitosi de cèl·lules de Langerhans cutània perianal, fissures, fístules, infeccions micòtiques, oxiürosi, escabiosi, psoriasi, diarrea crònica, etc.
* Prurigen crònic. Malaltia cutània intensament pruent caracteritzada per pàpules urticariformes i nodes eritematosos, amb engruiximent epidèrmic secundari al gratament, localitzats preferentment a les extremitats. L'evolució és crònica, durant anys, i sovint insidiosa. Les causes són la diabetis mellitus, la insuficiència renal, la síndrome de Sjögren, la micosi fungoide, les malalties hematològiques, l'ùs de diversos productes farmacèutics, les afeccions prostàtiques inflamatòries o neoproliferatives, etc. També és anomenat prurigen crònic simple, prurigen simple crònic, urticaria perstans (un terme obsolet avui en dia) o urticària persistent i liquen obtús corni.
* Prurigen cubà o filipí. Forma d'anomenar la verola menor a Espanya durant el segle xix.
* Prurigen del cuir cabellut. Fins fa uns anys es considerava una varietat de liquen simple crònic limitada al cuir cabellut.
* Prurigen diabètic. Prurigen subagut en malalts amb diabetis mellitus, sovint acompanyat de flictenes.
* Prurigen gestacional. Erupció de pàpules intensament pruents que es presenta en el segon trimestre de l'embaràs (forma temprana) o bé en la darrera setmana de la gestació (forma tardana). En la forma temprana les pàpules es localitzen principalment en la part superior del tronc i en la proximal de les extremitats, mentre que en la varietat tardana ho fan a l'abdomen, especialment en les estries cutànies. Afecta a prop d'un 20 per cent de totes les dones embarassades amb una gravetat variable. Actualment hom considera que es tracta d'un prurigen subagut de l'embaràs.
* Prurigen invers. Nom donat a un suposat prurigen actínic que s'agreujaria durant l'hivern, en comptes de fer-ho durant l'estiu.
* Prurigen limfàtic. Prurigen subagut o crònic com a fenomen inespecífic de la leucèmia limfocítica crònica o de la síndrome de Sézary.
* Prurigen limfogranulomatós. Prurigen subagut o crònic, de caràcter greu, amb excoriacions intenses, que apareix amb certa freqüència com un signe inespecífic en la malaltia de Hodgkin.
* Prurigen melanòtic de Pierini i Borda. Varietat de prurigen consistent en una hiperpigmentació reticular de predomini en el tronc amb pruïja intensa, sovint insuportable, que es presenta en dones d'edat mitjana que pateixen una colangitis biliar primària. El prurigen dels malalts afectats per aquesta patologia hepàtica té un impacte molt negatiu en la seva qualitat de vida i sovint és refractari als tractaments convencionals. De vegades i sota un control estricte de la dosi de radiació administrada, la fototeràpia amb llum ultravioleta B ha demostrat ser un mètode eficaç davant aquest tipus de prurigen.
* Prurigen mitigat o mitis. Denominació de la forma lleu de prurigen d'Hebra. Vegeu el prurigen agut de la infància.
* Prurigen nocturn. Es defineix com una sensació de pruïja molt incòmoda que es presenta durant el son. Acostuma a aparèixer en les fases I i II del son sincronitzat i les seves causes poden ser d'índole dermatològica (per exemple: cimicosi, sarna, liquen pla, urticària crònica idiopàtica) o no dermatològica (trastorns de l'hematopoesi, hepatopatia, síndrome de les cames inquietes, entre altres).
* Prurigen nodular o prurigen nodular de Hyde. Malaltia cutània molt pruent caracteritzada per l'aparició de nòduls arrodonits i sense tendència a la regressió, localitzats sobretot a la superfície de les extremitats. Disminueix considerablement la qualitat de vida de les persones que pateixen la forma crònica de la malaltia. Es veu sobretot en pacients d'entre 50 i 65 anys, però pot manifestar-se a qualsevol edat. La pruïja associada és tan intensa i intolerable que pot originar una depressió greu i, fins i tot, induir al suïcidi. El gratament determina l'aparició d'excoriacions o d'una queratosi berruciforme de color gris brut. Afecta preferentment persones amb personalitat neuròtica. Hom considera que es tracta d'una forma nodular atípica del liquen simple crònic. Adesiara, sorgeix com a efecte secundari de la radioteràpia. En malalts que tenen un prurigen nodular refractari al tractament habitual, l'ús de talidomida i lenalidomida (un derivat de la talidomida) pot ser beneficiós. Aquest tipus de prurigen també ha estat anomenat liquen obtús, liquenificació nodular crònica de Pautrier i malaltia de Hyde. Una variant de prurigen nodular del tot insòlita és el prurigen acral. Solament afecta les mans i els peus, respectant el tronc.
* Prurigen pigmentós. Dermatosi inflamatòria infreqüent sense etiologia coneguda, que es caracteritza per episodis recurrents de pàpules eritematoses molt pruents i amb una intensa pigmentació reticulada. Conegut també pel nom de malaltia de Nagashima, es veu sobretot en dones joves japoneses. Té una variant ampul·lar. S'ha descrit algun rar cas d'aparició de prurigen pigmentós facial després d'una cirurgia bariàtrica.
* Prurigen policitèmic de Kocsard. Prurigen que es presenta en la policitèmia.
* Prurigen sine materia. Prurigen sense causa evident ni presència de lesions cutànies, a banda d'excoriacions per gratada, per regla general d'origen neuropàtic o psíquic.
* Prurigen subagut. Dermatitis crònica caracteritzada per seropàpules eritematoses, pàpules eritematoses semblants a les de les picades d'insectes, que són excoriades ràpidament a causa de la pruïja intensa que ocasionen, i es converteixen en pàpules crostoses, les quals deixen lesions residuals hiperpigmentades, i cicatrius atròfiques. L'etiologia és molt diversa: diabetis, gestació, malalties herpètiques, leucèmia limfocítica crònica, malaltia de Hodgkin, alteracions gastrointestinals, infestació per helmints, malalties ginecològiques (dismenorrea, ús d'anticonceptius, mastodínia premenstrual, ovaris poliquístics, hiperplàsia glandular quística de l'endometri, etc.), infeccions focals, trastorns neuròtics, atòpia, etc. També rep els noms de prurigen simple, prurigen simple subagut, prurigen subagut simple de l'adult, prurigen simple agut i subagut dels adults, estròful dels adults, liquen urticat, liquen urticat de Vidal o prurigen subagut simple de Brocq.
* Prurigen associat a la infecció pel VIH. Apareix en individus VIH positius amb un baix nivell de limfòcits T CD4+ (<200 cell/ul) i sense cap causa de pruïja identificable, que viuen predominantment a zones tropicals. Es caracteritza per la presència d'una erupció papular que afecta de forma simètrica el dors de les mans, el tronc, les superfícies extensores dels braços i la cara, respectant les palmes de les mans i les plantes dels peus. Alguns especialistes creuen que una resposta d'hipersensibilitat anòmala i exagerada a les picades d'artròpodes podria estar implicada en la seva patogènesi. Encara que la teràpia antiretroviral actuï eficaçment, en la majoria dels pacients aquesta mena de prurigen persisteix o recidiva. Certs casos s'han resolt amb l'administració monitorada de talidomida oral.
* Prurigen braquioradial. És una disestèsia neuropàtica pruriginosa localitzada a les zones dorsolaterals de les extremitats superiors que es manifesta sobretot en dones de pell clara amb canvis degeneratius cervicals i que empitjora quan la pell s'exposa directament al sol o la radiació ultraviolada. Pot tenir un curs força variable, una característica desconcertant que complica molt el seu diagnòstic.
* Prurigen induït per l'administració neuroaxial d'opioides. És un efecte secundari molt molest que apareix després de la introducció epidural o intratecal de fàrmacs opioides amb finalitat anestèsica. Por ser inclús més desagradable que el dolor que es pretén evitar. S'han emprat molts medicaments amb diferents mecanismes d'acció per prevenir-lo i/o tractar-lo, els quals han obtingut uns resultats força variables.

## Tractament

El tractament del prurigen depèn de l'etiologia. Moltes vegades, però, és difícil determinar d'entrada la causa de l'afecció i s'ha de recórrer a fàrmacs simptomàtics per a alleujar de forma ràpida la pruïja i evitar les lesions de gratada. En casos de prurigen crònic refractaris a la medicació convencional, és convenient de mantenir sempre un nivell d'humitat cutània correcte i de reduir l'estrès del pacient emprant teràpia conductista.
Alguns malalts amb prurigen responen malament als clàssics antihistamínics o als neuromoduladors tòpics i necessiten opcions medicamentoses sistèmiques que s'adaptin a la patogènia que tenen. Depenent de l'etiologia i característiques del prurigen, els fibrats, els cannabinoides, la naloxona, la rifampicina, el serlopitant o l'aprepitant (uns antagonistes del receptor de la neuroquinina-1), la difelicefalina (un agonista del receptor opioide kappa), el baricitinib o el tofacitinib (uns inhibidors de la cinasa Janus administrats per via oral), el linerixibat (un inhibidor de la via de transport dels àcids biliars ileals), el nemolizumab o el dupilumab (uns anticossos monoclonals), la paroxetina, la mirtazapina (un antidepressiu tetracíclic), la doxiciclina combinada amb tacrolimús tòpic, el tiosulfat de sodi i l'estimulació elèctrica transcutània poden ser eines terapèutiques eficaces.

## Referències

* ↑ Benedetti, J «Prurito» (en castellà). Manual MSD (Versión profesional). Merck Sharp & Dohme Corp, 2021; Des (rev), pàgs: 5 [Consulta: 1r febrer 2024].
* ↑ Gran enciclopèdia catalana «Prurigen». Enciclopèdia Catalana, SAU, 2018-07-04, pàgs: 1 [Consulta: 12 novembre 2019].
* ↑ Soto Ortiz, JA; Brito Luna, MJ; Guevara Gutiérrez, E «Prurito de origen sistémico» (en castellà). Dermatol Rev Mex, 2012; 56 (4), pp: 246-257. ISSN: 0185-4038 [Consulta: 12 novembre 2019].
* ↑ Wallengren, J «Prurigo Simplex or "Itchy Red Bump" Disease: Review and Case Series» (en anglès). Acta Derm Venereol, 2021 Set 3; 101 (9), pp: adv00539. DOI: 10.2340/00015555-3912. PMC: 9425620. PMID: 34436622 [Consulta: 1r març 2024].
* ↑ Ständer, S; Weisshaar, E; Mettang, T; Szepietowski, JC; et al «Clinical classification of itch: a position paper of the International Forum for the Study of Itch» (en anglès). Acta Derm Venereol, 2007; 87 (4), pp: 291-294. DOI: 10.2340/00015555-0305. ISSN: 1651-2057. PMID: 17598029 [Consulta: 9 desembre 2019].
* ↑ Pereira, MP; Steinke, S; Zeidler, C; Forner, C; et al «European academy of dermatology and venereology European prurigo project: expert consensus on the definition, classification and terminology of chronic prurigo» (en anglès). J Eur Acad Dermatol Venereol, 2018 Jul; 32 (7), pp: 1059-1065. DOI: 10.1111/jdv.14570. ISSN: 1468-3083. PMID: 28857299 [Consulta: 12 novembre 2019].
* ↑ Page, EH «Prurito» (en castellà). Manuales MSD (Versión profesional). Merck Sharp & Dohme Corp, 2016; Jun (rev), pàgs: 9 [Consulta: 12 novembre 2019].
* ↑ Xiao, A; Kopelman, H; Shitabata, P; Nami, N «Ketogenic Diet-induced Prurigo Pigmentosa (the "Keto Rash"): A Case Report and Literature Review» (en anglès). J Clin Aesthet Dermatol, 2021 Des; 14 (12 Supl 1), pp: S29-S32. ISSN: 1941-2789. PMC: 8903224. PMID: 35291259 [Consulta: 4 març 2024].
* ↑ Bergasa, NV «The Pruritus of Cholestasis: ten years into the 21th Century» (en anglès). Med Univer, 2011 Gen; 13 (50), pp: 50-63. ISSN: 2530-0709 [Consulta: 12 novembre 2019].
* ↑ Mettang, T; Kremer, AE «Uremic pruritus» (en anglès). Kidney Int, 2015 Abr; 87 (4), pp: 685-691. DOI: 10.1038/ki.2013.454. ISSN: 1523-1755. PMID: 24402092 [Consulta: 12 novembre 2019].
* ↑ Vander Does, A; Labib, A; Yosipovitch, G «Update on mosquito bite reaction: Itch and hypersensitivity, pathophysiology, prevention, and treatment» (en anglès). Front Immunol, 2022 Set 21; 13, pp: 1024559. DOI: 10.3389/fimmu.2022.1024559. PMC: 9532860. PMID: 36211437 [Consulta: 5 febrer 2024].
* ↑ Romita, P; Foti, C; Principato, M; Stingeni, L «Generalized papular-purpuric eruption due to Solenopsis fugax bites» (en anglès). An Bras Dermatol, 2018 Jul-Ag; 93 (4), pp: 570-572. DOI: 10.1590/abd1806-4841.20187298. PMC: 6063111. PMID: 30066767 [Consulta: 27 abril 2024].
* ↑ Puzzo, A; Pari, C; Bettinelli, G; Raggini, F; et al «An unusual two-stage infection following a scolopendra bite» (en anglès). Acta Biomed, 2020 Des 30; 91 (14-S), pp: e2020009. DOI: 10.23750/abm.v91i14-S.10783. PMC: 7944685. PMID: 33559643 [Consulta: 27 abril 2024].
* ↑ Yang, TLB; Kim, BS «Clinical Review: Pruritus in allergy and immunology» (en anglès). J Allergy Clin Immunol, 2019 Ag; 144 (2), pp: 353-360. DOI: 10.1016/j.jaci.2019.06.016. PMC: 6690370. PMID: 31395149 [Consulta: 24 gener 2024].
* ↑ Résière, D; Florentin, J; Mehdaoui, H; Mahi, Z; Gueye, P; Hommel, D; Pujo, J; NKontcho, F; Portecop, P; et al «Clinical Characteristics of Ciguatera Poisoning in Martinique, French West Indies-A Case Series» (en anglès). Toxins (Basel), 2022 Ag 3; 14 (8), pp: 535. DOI: 10.3390/toxins14080535. PMC: 9415704. PMID: 36006197 [Consulta: 12 febrer 2020].
* ↑ Velasco-Tirado, V; Yuste-Chaves, M; Belhassen-García, M «Cutaneous Disease as the First Manifestation of Cystic Echinococcosis» (en anglès). Am J Trop Med Hyg, 2016 Ag 3; 95 (2), pp: 257-259. DOI: 10.4269/ajtmh.15-0855. PMC: 4973166. PMID: 27489329 [Consulta: 11 gener 2020].
* ↑ Hassan, S; Cohen, PR «Postherpetic Pruritus: A Potential Complication of Herpes Zoster Virus Infection» (en anglès). Cureus, 2019 Set 16; 11 (9), pp: e5665. DOI: 10.7759/cureus.5665. PMC: 6823016. PMID: 31720141 [Consulta: 3 febrer 2024].
* ↑ Alhmada, Y; Selimovic, D; Murad, F; Hassan, SL; Haikel, Y; Megahed, M; et al «Hepatitis C virus-associated pruritus: Etiopathogenesis and therapeutic strategies» (en anglès). World J Gastroenterol, 2017 Feb 7; 23 (5), pp: 743-750. DOI: 10.3748/wjg.v23.i5.743. PMC: 5296191. PMID: 28223719 [Consulta: 23 febrer 2024].
* ↑ Agrawal, S; O'Connor, R; Aoun, E; Babich, M «Intense pruritus in Epstein-Barr virus (EBV) hepatitis treated with naloxone drip» (en anglès). BMJ Case Rep, 2015 Gen 27; 2015, pp: bcr2014207037. DOI: 10.1136/bcr-2014-207037. PMC: 4322269. PMID: 25628319 [Consulta: 23 febrer 2024].
* ↑ Ometto Stolf, H; d'Ávila Reis, R; Cavalcante Espósito, AC; Haddad Júnior, V «Acute prurigo simplex in humans caused by pigeon lice» (en anglès). An Bras Dermatol, 2018 Mar; 93 (2), pp: 285-287. DOI: 10.1590/abd1806-4841.20187120. PMC: 5916410. PMID: 29723376 [Consulta: 23 gener 2024].
* ↑ Coulombe, J; Lim, D; Geoffroy, L «Prurigo pigmentosa with new-onset diabetic ketoacidosis» (en anglès). CMAJ, 2021 Nov 29; 193 (47), pp: E1815. DOI: 10.1503/cmaj.210723. PMC: 8654887. PMID: 34844940 [Consulta: 24 gener 2024].
* ↑ Huang, AH; Kaffenberger, BH; Reich, A; Szepietowski, JC; et al «Pruritus Associated with Commonly Prescribed Medications in a Tertiary Care Center» (en anglès). Medicines (Basel), 2019 Ag 4; 6 (3), pii: E84. DOI: 10.3390/medicines6030084. PMC: 6789849. PMID: 31382689 [Consulta: 17 novembre 2019].
* ↑ Scholz, C; Hohenhaus, M; Pedro, MT; Uerschels, AK; Dengler, NF «Meralgia Paresthetica: Relevance, Diagnosis, and Treatment» (en anglès). Dtsch Arztebl Int, 2023 Set 29; 120 (39), pp: 655-661. DOI: 10.3238/arztebl.m2023.0170. PMC: 10622057. PMID: 37534445 [Consulta: 1r març 2024].
* ↑ Gómez-Argüelles, JM; Michel, F; Gómez Romero, L; Somovilla, S «Notalgia paréstesica; el paradigma del prurito neuropático. Descripción de seis casos» (en castellà). Rev Soc Esp Dolor, 2015 Set-Oct; 22 (5), pp: 212-216. DOI: 10.4321/S1134-80462015000500005. ISSN: 1134-8046 [Consulta: 1r març 2024].
* ↑ Yang, B; Liao, H; Wang, M; Long, Q; Zhong, H; et al «Kimura's disease successively affecting multiple body parts: a case-based literature review» (en anglès). BMC Ophthalmol, 2022 Abr 2; 22 (1), pp: 154. DOI: 10.1186/s12886-022-02378-y. PMC: 8977031. PMID: 35366827 [Consulta: 16 març 2024].
* ↑ Rice, AS; Zedek, D «Kyrle Disease» (en anglès). StatPearls [Internet]. StatPearls Publishing LLC, 2023 Jun 15; NBK532886 (rev), pàgs: 5. PMID: 30422481 [Consulta: 13 febrer 2024].
* ↑ George, RT; Raghuveer, C; Degulamadi, V; Murthy, SC «Vulvar syringoma: A rare cause of pruritus vulvae» (en anglès). Indian J Sex Transm Dis AIDS, 2022 Gen-Jun; 43 (1), pp: 74-76. DOI: 10.4103/ijstd.IJSTD_1_20. PMC: 9282696. PMID: 35846546 [Consulta: 7 febrer 2024].
* ↑ Benn, G; Adidam, S; Ali, A; Taddesse-Heath, L «A Case of Classical Hodgkin's Lymphoma Presenting With Intractable Pruritus» (en anglès). Cureus, 2021 Nov 24; 13 (11), pp: e19854. DOI: 10.7759/cureus.19854. PMC: 8712193. PMID: 34976486 [Consulta: 17 març 2024].
* ↑ Danial, C; Adeduntan, R; Gorell, ES; Lucky, AW; Paller, AS; Bruckner, A; Pope, E; Morel, KD; Levy, ML; et al «Prevalence and characterization of pruritus in epidermolysis bullosa» (en anglès). Pediatr Dermatol, 2015 Gen-Feb; 32 (1), pp: 53-59. DOI: 10.1111/pde.12391. PMC: 4315706. PMID: 25236506 [Consulta: 3 maig 2024].
* ↑ Ahern, K; Gilmore, ES; Poligone, B «Pruritus in cutaneous T-cell lymphoma: a review» (en anglès). J Am Acad Dermatol, 2012 Oct; 67 (4), pp: 760-768. DOI: 10.1016/j.jaad.2011.12.021. PMC: 3618025. PMID: 22285672 [Consulta: 3 febrer 2024].
* ↑ Lelonek, E; Matusiak, Ł; Wróbel, T; Szepietowski, JC «Aquagenic Pruritus in Polycythemia Vera: Clinical Characteristics» (en anglès). Acta Derm Venereol, 2018 Abr 27; 98, pp: 496-500. DOI: 10.2340/00015555-2906. ISSN: 1651-2057. PMID: 29437189 [Consulta: 12 novembre 2019].
* ↑ Abu-Tineh, M; Aljaloudi, E; Yassin, MA «Pruritus as a Presenting Symptom of FIP1L1-PDGFRA-Positive Chronic Eosinophilic Leukemia» (en anglès). J Blood Med, 2021 Des 29; 12, pp: 1061-1063. DOI: 10.2147/JBM.S319441. PMC: 8721926. PMID: 35002348 [Consulta: 1r març 2024].
* ↑ Negrão, C; Machado, M; Mourato, M; Sismeiro, R; Jonet, M «Paraneoplastic Aquagenic Pruritus: A Case of Pancreatic Cancer» (en anglès). Cureus, 2023 Feb 28; 15 (2), pp: e35566. DOI: 10.7759/cureus.35566. PMC: 10061241. PMID: 37007428 [Consulta: 12 novembre 2019].
* ↑ Brière, JB «Essential thrombocythemia» (en anglès). Orphanet J Rare Dis, 2007 Gen 8; 2, pp: 3. DOI: 10.1186/1750-1172-2-3. PMC: 1781427. PMID: 17210076 [Consulta: 1r març 2024].
* ↑ Chan, B; Adam, DN «A Review of Fabry Disease» (en anglès). Skin Therapy Lett, 2018 Mar; 23 (2), pp: 4-6. ISSN: 1201-5989. PMID: 29562089 [Consulta: 1r març 2024].
* ↑ Schmieder, SJ; Sathe, NC; Rosario-Collazo, JA «Darier Disease» (en anglès). StatPearls [Internet]. StatPearls Publishing LLC, 2023 Nov 30; NBK519557 (rev), pàgs: 8. PMID: 30137841 [Consulta: 7 febrer 2024].
* ↑ Murdoch, ME «Onchodermatitis: Where Are We Now?» (en anglès). Trop Med Infect Dis, 2018 Set 1; 3 (3), pp: 94. DOI: 10.3390/tropicalmed3030094. PMC: 6160948. PMID: 30274490 [Consulta: 16 febrer 2024].
* ↑ Blasco-Morente, G; Naranjo-Díaz, MJ; Pérez-López, I; Martínez-López, A; et al «Fox-Fordyce Disease» (en anglès). Sultan Qaboos Univ Med J, 2016 Feb; 16 (1), pp: e119-e120. DOI: 10.18295/squmj.2016.16.01.025. PMC: 4746034. PMID: 26909204 [Consulta: 16 febrer 2024].
* ↑ Fardel, MA; Brenaut, E; Guellec, D; Etienne, M; Fouchard, M; et al «Pruritus and brain tumours: A prospective and descriptive study» (en anglès). Skin Health Dis, 2022 Des 22; 3 (3), pp: e202. DOI: 10.1002/ski2.202. PMC: 10233088. PMID: 37275426 [Consulta: 23 febrer 2024].
* ↑ Misery, L; Dutray, S; Chastaing, M; Schollhammer, M; et al «Psychogenic itch» (en anglès). Transl Psychiatry, 2018 Mar 1; 8 (1), pp: 52. DOI: 10.1038/s41398-018-0097-7. PMC: 5830411. PMID: 29491364 [Consulta: 12 novembre 2019].
* ↑ Bahali, AG; Onsun, N; Su, O; Ozkaya, DB; et al «The relationship between pruritus and clinical variables in patients with psoriasis» (en anglès). An Bras Dermatol, 2017 Jul-Ag; 92 (4), pp: 470-473. DOI: 10.1590/abd1806-4841.20175402. PMC: 5595591. PMID: 28954093 [Consulta: 17 novembre 2019].
* ↑ Briand, C; Gourier, G; Poizeau, F; Jelti, L; Bachelerie, M; Quéreux, G; Jeudy, G; Acquitter, M; Ingen-Housz-Oro, S; Caux, F; Prost, C; et al «Characteristics of Pruritus in Bullous Pemphigoid and Impact on Quality of Life: A Prospective Cohort Study» (en anglès). Acta Derm Venereol, 2020 Nov 12; 100 (18), pp: adv00320. DOI: 10.2340/00015555-3683. PMC: 9309871. PMID: 33135772 [Consulta: 3 maig 2024].
* ↑ Ceryn, J; Siekierko, A; Skibińska, M; Doss, N; et al «Pemphigoid Gestationis - Case Report and Review of Literature» (en anglès). Clin Cosmet Investig Dermatol, 2021 Jun 16; 14, pp: 665-670. DOI: 10.2147/CCID.S297520. PMC: 8218239. PMID: 34168478 [Consulta: 17 març 2024].
* ↑ Zeidler, C; Pereira, MP; Huet F; Misery, L; et al «Pruritus in Autoimmune and Inflammatory Dermatoses» (en anglès). Front Immunol, 2019 Jun 21; 10, pp: 1303. DOI: 10.3389/fimmu.2019.01303. PMC: 6598632. PMID: 31293565 [Consulta: 17 novembre 2019].
* ↑ Corella, F; Garcia-Navarro, X; Roe, E; Dalmau, J; Puig L «Erupción polimorfa lumínica» (en castellà). Farm Prof, 2006 Jun; 20 (6), pp: 64-69. ISSN: 1578-9543 [Consulta: 10 març 2024].
* ↑ Pile, HD; Crane, JS «Actinic Prurigo» (en anglès). StatPearls [Internet]. StatPearls Publishing LLC, 2019 Oct 8; NBK499957 (rev), pàgs: 4. PMID: 29763132 [Consulta: 12 novembre 2019].
* ↑ Parkes Weber, F «Prurigo of Besnier and Rasch in an Adult» (en anglès). Proc R Soc Med, 1927 Mar; 20 (5), pp: 557-558. PMC: 2101213. PMID: 19985648 [Consulta: 10 març 2019].
* ↑ Stanway, A «Atopic dermatitis» (en anglès). DermNet NZ: Topics A–Z, 2004; Feb, pàgs: 6 [Consulta: 12 novembre 2019].
* ↑ Cazar Ruiz, J «Prúrigo simple infantil (Prúrigo de Hebra) Reporte de caso y revisión bibliográfica» (en castellà). Rev Fac Med Univ Cuenca, 2013 Jul 1; 31 (2), pp: 68-75. ISSN: 2661-6777 [Consulta: 19 març 2024].
* ↑ Boediardja, SA; Tjarta, A; Cornain, S; Budimulja, U; et al «The immunohistopathological features of prurigo Hebra» (en anglès). Med J Indones, 2001 Gen-Mar; 10 (1), pp: 1-15. DOI: 10.13181/mji.v10i1.1. ISSN: 2252-8083 [Consulta: 12 novembre 2019].
* ↑ Kouotou, EA; Nguena Feungue, U; Engolo Fandio, A; Tounouga, DN; Ndjitoyap Ndam, EC «Prurigo strophulus: Epidemiological, clinical aspects and environmental factors among children in Yaoundé, Cameroon (Sub‐Saharan Africa)» (en anglès). Skin Health Dis, 2021 Maig 5; 1 (3), pp: e38. DOI: 10.1002/ski2.38. PMC: 9060043. PMID: 35663137 [Consulta: 23 gener 2024].
* ↑ Ansari, P «Pruritus ani (Prurito anal)» (en castellà). Manuales MSD (Versión profesional). Merck Sharp & Dohme Corp, 2016; Oct (rev), pàgs: 6 [Consulta: 14 novembre 2019].
* ↑ Hamdan, M; Qiao, JC; Fikfak, V «Adult-onset perianal Langerhans cell histiocytosis presenting as pruritus ani: a case report and review of the literature» (en anglès). J Med Case Rep, 2021 Jul 22; 15 (1), pp: 357. DOI: 10.1186/s13256-021-02924-0. PMC: 8296744. PMID: 34289900 [Consulta: 23 febrer 2024].
* ↑ Sebastián Domingo, JJ «Prurito anal. Tratamiento sintomático» (en castellà). Farmacia profesional, 2004 Feb; 18 (2), pp: 44-45. ISSN: 0213-9324 [Consulta: 14 novembre 2019].
* ↑ Pereira, MP; Ständer, S «How to define chronic prurigo?» (en anglès). Exp Dermatol, 2019 Des; 28 (12), pp: 1455-1460. DOI: 10.1111/exd.13972. ISSN: 1600-0625. PMID: 31102542 [Consulta: 23 gener 2024].
* ↑ Docampo-Simón, A; Sánchez-Pujol, MJ; Silvestre-Salvador, JF «Update on Chronic Prurigo» (en anglès). Actas Dermosifiliogr, 2022 Jun; 113 (6), pp: 563-574. DOI: 10.1016/j.ad.2021.11.002. ISSN: 1578-2190. PMID: 35489971 [Consulta: 25 gener 2024].
* ↑ Combs, SA; Teixeira, JP; Germain, MJ «Pruritus in Kidney Disease» (en anglès). Semin Nephrol, 2015 Jul; 35 (4), pp: 383-391. DOI: 10.1016/j.semnephrol.2015.06.009. PMC: 5497472. PMID: 26355256 [Consulta: 16 novembre 2019].
* ↑ Valdes-Rodriguez, R; Rowe, B; Lee, HG; Moldovan, T; et al «Chronic Pruritus in Primary Sjögren's Syndrome: Characteristics and Effect on Quality of Life» (en anglès). Acta Derm Venereol, 2017 Mar 10; 97 (3), pp: 385-386. DOI: 10.2340/00015555-2524. ISSN: 1651-2057. PMID: 27563704 [Consulta: 13 febrer 2024].
* ↑ Deen, K; O'Brien, B; Wu, J «Invisible Mycosis Fungoides: Not to be Missed in Chronic Pruritus» (en anglès). Dermatol Ther (Heidelb), 2015 Set; 5 (3), pp: 213-216. DOI: 10.1007/s13555-015-0083-4. PMC: 4580656. PMID: 26309188 [Consulta: 13 febrer 2024].
* ↑ Dumont, S; Péchère, M; Toutous Trellu, L «Chronic Prurigo: An Unusual Presentation of Hodgkin Lymphoma» (en anglès). Case Rep Dermatol, 2018 Maig 17; 10 (2), pp: 122-126. DOI: 10.1159/000489161. PMC: 6006658. PMID: 29928200 [Consulta: 19 març 2024].
* ↑ Vena, GA; Cassano, N «Toxic drug-induced chronic pruritus» (en anglès). Immunopharmacol Immunotoxicol, 2012 Des; 34 (6), pp: 1075-1076. DOI: 10.3109/08923973.2012.690100. ISSN: 1532-2513. PMID: 22594306 [Consulta: 13 febrer 2024].
* ↑ Weisshaar, E «Intractable chronic pruritus in a 67-year-old man» (en anglès). Acta Derm Venereol, 2008; 88 (5), pp: 488-490. DOI: 10.2340/00015555-0520. ISSN: 1651-2057. PMID: 18779888 [Consulta: 16 novembre 2019].
* ↑ Pringle, JJ «Case of (?) Urticaria Perstans Annulata et Gyrata» (en anglès). Proc R Soc Med, 1912; 5 (Dermatol Sect), pp: 156-158. ISSN 0035-9157. PMC: 2005912. PMID: 19975752 [Consulta: 10 maig 2024].
* ↑ Dorth, J «Variola Minor» (en anglès). Human Virology: Poxviridae. Stanford University, 2000, pàgs: 3 [Consulta: 12 novembre 2019].
* ↑ Rattanakaemakorn, P; Suchonwanit, P «Scalp Pruritus: Review of the Pathogenesis, Diagnosis, and Management» (en anglès). Biomed Res Int, 2019 Gen 15; 2019, pp: 1268430. DOI: 10.1155/2019/1268430. PMC: 6350598. PMID: 30766878 [Consulta: 12 novembre 2019].
* ↑ Quispe Cornejo, AA «Prurito en el diabético» (en castellà). Medicina clínica, 2014; Oct 27, pàgs: 2 [Consulta: 14 novembre 2019].
* ↑ Riad, H; Al Ansari, H; Mansour, K; Al Mannai, H; et al «Pruritic vesicular eruption on the lower legs in a diabetic female» (en anglès). Case Rep Dermatol Med, 2013 Oct; 2013, pp: 641416. DOI: 10.1155/2013/641416. PMC: 3806357. PMID: 24194986 [Consulta: 19 gener 2020].
* ↑ Adhikari, B; Hall, H; Carlson, K; Khan, MAB «Pruritus in Pregnancy» (en anglès). StatPearls [Internet]. StatPearls Publishing LLC, 2023 Nov 12; NBK560820 (rev), pàgs: 10. PMID: 32809655 [Consulta: 9 febrer 2024].
* ↑ Bergman, H; Melamed, N; Koren, G «Pruritus in pregnancy: treatment of dermatoses unique to pregnancy» (en anglès). Can Fam Physician, 2013 Des; 59 (12), pp: 1290-1294. ISSN: 1715-5258. PMC: 3860924. PMID: 24336540 [Consulta: 25 gener 2024].
* ↑ Rudder, M; Lefkowitz, EG; Ruhama, T; Firoz, E «A review of pruritus in pregnancy» (en anglès). Obstet Med, 2021 Des; 14 (4), pp: 204-210. DOI: 10.1177/1753495X20985366. PMC: 8646210. PMID: 34880932 [Consulta: 9 febrer 2024].
* ↑ Chouk C; Litaiem, N «Pruritic Urticarial Papules And Plaques Of Pregnancy (PUPPP)» (en anglès). StatPearls [Internet]. StatPearls Publishing LLC, 2019 Jun 4; NBK (rev), pàgs: 4. PMID: 30969522 [Consulta: 12 novembre 2019].
* ↑ Pinar Manzanet, JM; Belló González, C; González Muñoz, C «Síndrome de Sézary como causa de prurito en el anciano» (en castellà). Medifam, 2001 Des; 11 (10), pp: 64-72. ISSN: 1131-5768 [Consulta: 14 novembre 2019].
* ↑ Bartus, CL; Parker, SR «Hodgkin Lymphoma Presenting as Generalized Pruritus in an Adolescent» (en anglès). Cutis, 2011 Abr; 87 (4), pp: 169-172. ISSN: 2326-6929. PMID: 21644488 [Consulta: 12 novembre 2019].
* ↑ Talwalkar, JA; Souto, E; Jorgensen, RA; Lindor, KD «Natural history of pruritus in primary biliary cirrhosis» (en anglès). Clin Gastroenterol Hepatol, 2003 Jul; 1 (4), pp: 297-302. DOI: 10.1016/S1542-3565(03)00134-4. ISSN: 1542-7714. PMID: 15017671 [Consulta: 13 novembre 2019].
* ↑ Mayo, MJ; Carey, E; Smith, HT; Mospan, AR; McLaughlin, M; Thompson, A; Morris, HL; Sandefur, R; et al «Impact of Pruritus on Quality of Life and Current Treatment Patterns in Patients with Primary Biliary Cholangitis» (en anglès). Dig Dis Sci, 2023 Mar; 68 (3), pp: 995-1005. DOI: 10.1007/s10620-022-07581-x. PMC: 10406656. PMID: 35704252 [Consulta: 28 març 2019].
* ↑ Pinheiro, NC; Marinho, RT; Ramalho, F; Velosa, J «Refractory pruritus in primary biliary cirrhosis» (en anglès). BMJ Case Rep, 2013 Nov 14; 2013, pii: bcr2013200634. DOI: 10.1136/bcr-2013-200634. PMC: 3830211. PMID: 24234429 [Consulta: 14 novembre 2019].
* ↑ Veraldi, S; Schianchi, R; Nazzaro, G «Scabies and nocturnal pruritus: preliminary observations in a group of African migrants» (en anglès). J Infect Dev Ctries, 2021 Jun 30; 15 (6), pp: 889-891. DOI: 10.3855/jidc.12905. ISSN: 2036-6590. PMID: 34242201 [Consulta: 19 abril 2024].
* ↑ Lavery, MJ; Stull, C; Kinney, MO; Yosipovitch, G «Nocturnal Pruritus: The Battle for a Peaceful Night's Sleep» (en anglès). Int J Mol Sci, 2016 Mar 22; 17 (3), pp: 425. DOI: 10.3390/ijms17030425. PMC: 4813276. PMID: 27011178 [Consulta: 24 març 2024].
* ↑ Zeidler, C; Tsianakas, A; Pereira, M; Ständer, H; et al «Chronic Prurigo of Nodular Type: A Review» (en anglès). Acta Derm Venereol, 2018 Feb 7; 98 (2), pp: 173-179. DOI: 10.2340/00015555-2774. ISSN: 1651-2057. PMID: 29135018 [Consulta: 15 novembre 2019].
* ↑ Misery, L; Patras de Campaigno, C; Taieb, C; Thénié, C; Meyer, et al «Impact of chronic prurigo nodularis on daily life and stigmatization» (en anglès). J Eur Acad Dermatol Venereol, 2023 Jul; 37 (7), pp: e908-e909. DOI: 10.1111/jdv.19013. ISSN: 1468-3083. PMID: 36883795 [Consulta: 10 maig 2024].
* ↑ Mullins, TB; Sharma, P; Sonthalia, S «Prurigo Nodularis» (en anglès). StatPearls [Internet]. StatPearls Publishing LLC, 2019 Jun 5; NBK459204 (rev), pàgs: 9. PMID: 29083653 [Consulta: 19 novembre 2019].
* ↑ Rodriguez, D; Kwatra, SG; Dias-Barbosa, C; Zeng, F; et al «Patient Perspectives on Living With Severe Prurigo Nodularis» (en anglès). JAMA Dermatol, 2023 Nov 1; 159 (11), pp: 1205-1212. DOI: 10.1001/jamadermatol.2023.3251. PMC: 10512162. PMID: 37728897 [Consulta: 22 gener 2024].
* ↑ Cortés, A; Cardona, CL; Cortés, AM; Gómez, E; Londoño, MJ «Prúrigo nodular: presentación de un caso clínico» (en castellà). Medicina UPB, 2007 Abr; 26 (1), pp: 67-74. ISSN: 0120-4874 [Consulta: 15 novembre 2019].
* ↑ Krammer, CW; Ibrahim, RM «Prurigo Nodularis after Radiotherapy: An Isoradiotopic Response?» (en anglès). Case Rep Dermatol Med, 2018 Ag 13; 2018, pp: 9186745. DOI: 10.1155/2018/9186745. PMC: 6139234. PMID: 30245894 [Consulta: 15 novembre 2019].
* ↑ Lim, VM; Maranda, EL; Patel, V; Simmons, BJ; Jimenez, JJ «A Review of the Efficacy of Thalidomide and Lenalidomide in the Treatment of Refractory Prurigo Nodularis» (en anglès). Dermatol Ther (Heidelb), 2016 Set; 6 (3), pp: 397-411. DOI: 10.1007/s13555-016-0122-9. PMC: 4972728. PMID: 27289372 [Consulta: 26 gener 2024].
* ↑ Frølunde, AS; Wiis, MAK; Ben Abdallah, H; Elsgaard, S; Danielsen, AK; et al «Non-Atopic Chronic Nodular Prurigo (Prurigo Nodularis Hyde): A Systematic Review of Best-Evidenced Treatment Options» (en anglès). Dermatology, 2022 Abr 13; 238 (5), pp: 950-960. DOI: 10.1159/000523700. ISSN: 1421-9832. PMID: 35417906 [Consulta: 23 gener 2024].
* ↑ Albinhamad, A; Almazied, M; Alharithy, R; Alhumidi, A «Acral Prurigo Nodularis: A Case Report» (en anglès). Cureus, 2022 Set 21; 14 (9), pp: e29405. DOI: 10.7759/cureus.29405. PMC: 9586188. PMID: 36304386 [Consulta: 3 abril 2024].
* ↑ Oba, MC; Arican, CD «Clinical Features and Follow-Up of Prurigo Pigmentosa: A Case Series» (en anglès). Cureus, 2022 Abr 29; 14 (4), pp: e24600. DOI: 10.7759/cureus.24600. PMC: 9148615. PMID: 35664395 [Consulta: 15 març 2024].
* ↑ Mufti, A; Mirali, S; Abduelmula, A; McDonald, KA; Alabdulrazzaq, S; et al «Clinical manifestations and treatment outcomes in prurigo pigmentosa (Nagashima disease): A systematic review of the literature» (en anglès). JAAD Int, 2021 Abr 10; 3, pp: 79-87. DOI: 10.1016/j.jdin.2021.03.003. PMC: 8362297. PMID: 34409375 [Consulta: 7 abril 2024].
* ↑ Shaker, N; Sathe, NC «Prurigo Pigmentosa» (en anglès). StatPearls [Internet]. StatPearls Publishing LLC, 2024 Gen 11; NBK599559 (rev), pàgs: 8. PMID: 38261670 [Consulta: 15 març 2024].
* ↑ Wang, X; Xu, C «Bullous Prurigo Pigmentosa» (en anglès). Open Life Sci, 2019 Jul 10; 14, pp: 214-216. DOI: 10.1515/biol-2019-0024. PMC: 7874795. PMID: 33817154 [Consulta: 15 març 2024].
* ↑ Alsebayel, MM; Ghobara, YA; Al-Issa, A «Facial Prurigo Pigmentosa After Bariatric Surgery» (en anglès). Cureus, 2020 Feb 7; 12 (2), pp: e6909. DOI: 10.7759/cureus.6909. PMC: 7061777. PMID: 32190464 [Consulta: 16 març 2024].
* ↑ Saini, KS; Patnaik, MM; Tefferi, A «Polycythemia vera-associated pruritus and its management» (en anglès). Eur J Clin Invest, 2010 Set; 40 (9), pp: 828-834. DOI: 10.1111/j.1365-2362.2010.02334.x. ISSN: 1365-2362. PMID: 20597963 [Consulta: 15 novembre 2019].
* ↑ Tuerk, MJ; Koo, J «A practical review and update on the management of pruritus sine materia» (en anglès). Cutis, 2008 Set; 82 (3), pp: 187-194. ISSN: 2326-6929. PMID: 18856158 [Consulta: 14 novembre 2019].
* ↑ Shenefelt, PD «Psychodermatological disorders: recognition and treatment» (en anglès). Int J Dermatol, 2011 Nov; 50 (11), pp: 1309-1322. DOI: 10.1111/j.1365-4632.2011.05096.x. ISSN: 1365-4632. PMID: 22004480 [Consulta: 23 gener 2024].
* ↑ Wallengren, J «Prurigo Simplex or "Itchy Red Bump" Disease: Review and Case Series» (en anglès). Acta Derm Venereol., 2021 Set 3; 101 (9), pp: adv00539. DOI: 10.2340/00015555-3912. PMC: 9425620. PMID: 34436622 [Consulta: 23 gener 2024].
* ↑ Chopra, D; Kumari, S; Kundal, RK; Bahl, RK; et al «A study of clinicopathological correlation of pruritic papular eruptions in HIV patients» (en anglès). Indian J Sex Transm Dis AIDS, 2018 Gen-Jun; 39 (1), pp: 44-49. DOI: 10.4103/ijstd.IJSTD_10_17. PMC: 6111639. PMID: 30187026 [Consulta: 23 gener 2024].
* ↑ Chua, SL; Amerson, EH; Leslie, KS; McCalmont, TH; Leboit, PE; et al «Factors associated with pruritic papular eruption of human immunodeficiency virus infection in the antiretroviral therapy era» (en anglès). Br J Dermatol, 2014 Abr; 170 (4), pp: 832-829. DOI: 10.1111/bjd.12721. PMC: 4217043. PMID: 24641299 [Consulta: 23 novembre 2019].
* ↑ Ekpe, O; Forae, GD; Okpala, CI «Pruritic papular eruption of HIV: a review article» (en anglès). Our Dermatol Online, 2019; 10 (2), pp: 191-196. DOI: 10.7241/ourd.20192.22. ISSN: 2081-9390 [Consulta: 23 novembre 2019].
* ↑ Mohammed, S; Vellaisamy, SG; Gopalan, K; Sukumaran, L; Valan, AS «Prevalence of pruritic papular eruption among HIV patients: A cross-sectional study» (en anglès). Indian J Sex Transm Dis AIDS, 2019 Jul-Des; 40 (2), pp: 146-151. DOI: 10.4103/ijstd.IJSTD_69_18. PMC: 6896392. PMID: 31922105 [Consulta: 18 abril 2024].
* ↑ Wernham, AG; Vydianath, B; Chua, SL «Thalidomide - A novel therapeutic approach for pruritic papular eruption of HIV» (en anglès). JAAD Case Rep, 2015 Maig 2; 1 (3), pp: 109-111. DOI: 10.1016/j.jdcr.2015.02.007. PMC: 4808702. PMID: 27051700 [Consulta: 25 novembre 2019].
* ↑ Robbins, BA; Schmieder, GJ «Brachioradial Pruritus» (en anglès). StatPearls [Internet]. StatPearls Publishing LLC, 2019 Nov 11; NBK459321 (rev), pàgs: 5. PMID: 29083620 [Consulta: 2 desembre 2019].
* ↑ Berger, AA; Urits I; Orhurhu, V; Viswanath, O; Hasoon, J «Brachioradial pruritus in a 52-year-old woman: A case report» (en anglès). Case Rep Womens Health, 2019 Oct 31; 24, pp: e00157. DOI: 10.1016/j.crwh.2019.e00157. PMC: 6861558. PMID: 31763184 [Consulta: 2 desembre 2019].
* ↑ Kumar, K; Singh, SI «Neuraxial opioid-induced pruritus: An update» (en anglès). J Anaesthesiol Clin Pharmacol, 2013 Jul; 29 (3), pp: 303-307. DOI: 10.4103/0970-9185.117045. PMC: 3788225. PMID: 24106351 [Consulta: 20 febrer 2024].
* ↑ Tian, X; Niu, K; Cao, H; Zhan, G; Zhang, Y; Xu, F; et al «Pruritus after continuous administration of epidural morphine for post-cesarean delivery analgesia: a case control study» (en anglès). BMC Pregnancy Childbirth, 2021 Gen 15; 21 (1), pp: 60. DOI: 10.1186/s12884-020-03522-6. PMC: 7811233. PMID: 33451285 [Consulta: 20 febrer 2024].
* ↑ Mugabure Bujedo, B «Actualización en el manejo del prurito inducido por opioides neuraxiales» (en castellà). Rev Soc Esp Dolor, 2017 Gen-Feb; 24 (1), pp: 27-38. DOI: 10.20986/resed.2016.3541/2016. ISSN: 1134-8046 [Consulta: 10 desembre 2019].
* ↑ Bóveda, E; Díez, BM; Fernández, P; Hidalgo, ME; Salinas, E «Prurito» (en castellà). Farmacia Profesional, 2003 Abr; 17 (4), pp: 68-77. ISSN 0213-9324 [Consulta: 4 gener 2020].
* ↑ Nowak DA, Yeung J «Diagnosis and treatment of pruritus» (en anglès). Can Fam Physician, 2017 Des; 63 (12), pp: 918-924. ISSN 0008-350X. PMC: 5729138. PMID: 29237630 [Consulta: 4 gener 2020].
* ↑ Elmariah, SB; Lerner, EA «Topical therapies for pruritus» (en anglès). Semin Cutan Med Surg, 2011 Jun; 30 (2), pp: 118-126. DOI: 10.1016/j.sder.2011.04.008. PMC: 3139917. PMID: 21767774 [Consulta: 26 febrer 2024].
* ↑ Song, J; Xian, D; Yang, L; Xiong, X; et al «Pruritus: Progress toward Pathogenesis and Treatment» (en anglès). Biomed Res Int, 2018 Abr 11; 2018, pp: 9625936. DOI: 10.1155/2018/9625936. PMC: 5925168. PMID: 29850592 [Consulta: 5 gener 2020].
* ↑ Shen, N; Pan, J; Miao, H; Zhang, H; et al «Fibrates for the treatment of pruritus in primary biliary cholangitis: a systematic review and meta-analysis» (en anglès). Ann Palliat Med, 2021 Jul; 10 (7), pp: 7697-7705. DOI: 10.21037/apm-21-1304. ISSN: 2224-5839. PMID: 34353058 [Consulta: 5 febrer 2024].
* ↑ Lou, K; Murphy, S; Talbot, C «Cannabinoids for the treatment of refractory neuropathic pruritus in amyotrophic lateral sclerosis: A case report» (en anglès). Palliat Med, 2022 Gen; 36 (1), pp: 208-211. DOI: 10.1177/02692163211045314. PMC: 8796147. PMID: 34510973 [Consulta: 28 març 2024].
* ↑ Meridor, K; Berookhim, J; Levy, Y «Low dose naloxone for pruritus in systemic sclerosis: Case series and literature review» (en anglès). Medicine (Baltimore), 2022 Gen 28; 101 (4), pp: e28653. ISSN: 1536-5964. PMC: 8797570. PMID: 35089206 [Consulta: 27 març 2024].
* ↑ Ahmadi, AR; Chicco, M van den Berge, M «Rifampicin for Treatment of Cholestatic Pruritus Caused by Drug-Induced Acute Liver Injury as Assessed by the RUCAM Classification» (en anglès). Case Reports Hepatol, 2020 Ag 7; 2020, pp: 8872804. DOI: 10.1155/2020/8872804. PMC: 7429806. PMID: 32832174 [Consulta: 26 febrer 2024].
* ↑ Ständer, S; Kwon, P; Hirman, J; Perlman, AJ; Weisshaar, E; et al «Serlopitant reduced pruritus in patients with prurigo nodularis in a phase 2, randomized, placebo-controlled trial» (en anglès). J Am Acad Dermatol, 2019 Maig; 80 (5), pp: 1395-1402. DOI: 10.1016/j.jaad.2019.01.052. ISSN: 1097-6787. PMID: 30894279 [Consulta: 2 febrer 2024].
* ↑ He, A; Alhariri, JM; Sweren, RJ; Kwatra, MM; Kwatra, SG «Aprepitant for the Treatment of Chronic Refractory Pruritus» (en anglès). Biomed Res Int, 2017 Set 19; 2017, pp: 4790810. DOI: 10.1155/2017/4790810. PMC: 5625747. PMID: 29057261 [Consulta: 19 gener 2020].
* ↑ Fishbane, S; Mathur, V; Germain, MJ; Shirazian, S; Bhaduri, S; Munera, C; Spencer, RH; et al «Randomized Controlled Trial of Difelikefalin for Chronic Pruritus in Hemodialysis Patients» (en anglès). Kidney Int Rep, 2020 Gen 28; 5 (5), pp: 600-610. DOI: 10.1016/j.ekir.2020.01.006. PMC: 7210745. PMID: 32405581 [Consulta: 23 març 2024].
* ↑ Buttgereit, T; Grekowitz, EM; Metz, M «Baricitinib rapidly and sustainably relieves a patient from chronic pruritus of unknown origin refractory to dupilumab» (en anglès). JAAD Case Rep, 2021 Jul 9; 15, pp: 36-38. DOI: 10.1016/j.jdcr.2021.06.028. PMC: 8350330. PMID: 34401426 [Consulta: 27 març 2024].
* ↑ Peng, C; Li, C; Zhou, Y; Wang, Q; Xie, P; et al «Tofacitinib for Prurigo Nodularis: A Case Report» (en anglès). Clin Cosmet Investig Dermatol, 2022 Mar 21; 15, pp: 503-506. DOI: 10.2147/CCID.S354025. PMC: 8956247. PMID: 35340735 [Consulta: 7 març 2024].
* ↑ Levy, C; Kendrick, S; Bowlus, CL; Tanaka, A; Jones, D; Kremer, AE; Mayo, MJ; Haque, N; von Maltzahn, R; et al «GLIMMER: A Randomized Phase 2b Dose-Ranging Trial of Linerixibat in Primary Biliary Cholangitis Patients With Pruritus» (en anglès). Clin Gastroenterol Hepatol, 2023 Jul; 21 (7), pp: 1902-1912.e13. DOI: 10.1016/j.cgh.2022.10.032. ISSN: 1542-7714. PMID: 36343847 [Consulta: 23 març 2024].
* ↑ Deng, J; Liao, V; Parthasarathy, V; Cornman, HL; Kambala, A; Kwatra, MM; Ständer, S; Piketty, C; et al «Modulation of Neuroimmune and Epithelial Dysregulation in Patients With Moderate to Severe Prurigo Nodularis Treated With Nemolizumab» (en anglès). JAMA Dermatol, 2023 Set 1; 159 (9), pp: 977-985. DOI: 10.1001/jamadermatol.2023.2609. PMC: 10413221. PMID: 37556125 [Consulta: 23 març 2024].
* ↑ Talmon, A; Elias, S; Rubin, L; Ribak, Y; Ben Dori, E; Shamriz, O; et al «Dupilumab for cancer-associated refractory pruritus» (en anglès). J Allergy Clin Immunol Glob, 2023 Jun 23; 2 (3), pp: 100128. DOI: 10.1016/j.jacig.2023.100128. PMC: 10509917. PMID: 37779518 [Consulta: 23 març 2024].
* ↑ Kraut, RY «Treatment of pruritus in a palliative care patient with low-dose paroxetine: a case report» (en anglès). J Med Case Rep, 2017 Oct 2; 11 (1), pp: 280. DOI: 10.1186/s13256-017-1437-6. PMC: 5623967. PMID: 28965488 [Consulta: 28 març 2024].
* ↑ Khanna, R; Boozalis, E; Belzberg, M; Zampella, JG; Kwatra, SG «Mirtazapine for the Treatment of Chronic Pruritus» (en anglès). Medicines (Basel), 2019 Jul 6; 6 (3), pii: E73. DOI: 10.3390/medicines6030073. PMC: 6789675. PMID: 31284577 [Consulta: 11 gener 2020].
* ↑ Choi, H; Kim, CJ; Na, CH; Shin, BS; Kim, MS «A Case of Exfoliative Vesiculobullous Prurigo Pigmentosa Cured by Doxycycline and Topical Tacrolimus» (en anglès). Case Rep Dermatol, 2021 Set 23; 13 (3), pp: 474-480. DOI: 10.1159/000512708. PMC: 8525263. PMID: 34720921 [Consulta: 4 març 2024].
* ↑ Lu, PH; Chuo, HE; Kuo, KL; Liao, JF; Lu, PH «Clinical Efficacy and Safety of Sodium Thiosulfate in the Treatment of Uremic Pruritus: A Meta-Analysis of Randomized Controlled Trials» (en anglès). Toxins (Basel), 2021 Oct 30; 13 (11), pp: 769. DOI: 10.3390/toxins13110769. PMC: 8624535. PMID: 34822553 [Consulta: 2 febrer 2024].
* ↑ Badwy, M; Baart, SJ; Thio, HB; Huygen, FJPM; de Vos, CC «Electrical neurostimulation for the treatment of chronic pruritus: A systematic review» (en anglès). Exp Dermatol, 2022 Mar; 31 (3), pp: 280-289. DOI: 10.1111/exd.14468. PMC: 9299998. PMID: 34637585 [Consulta: 28 març 2024].

## Bibliografia

* Leung, Alexander K.C.; Robson, W. Lane M. Pruritus in Children (en anglès). Pediatrics Consultant Live eNewsletter, MJH Life Sciences, 2008; Maig 1, pàgs: 11 [Consulta: 14 novembre 2019].
* Yonova, Diana Hristova. Pruritus in certain internal diseases (en anglès). Hippokratia, 2007 Abr;11 (2), pp: 67-71. PMID: 19582180 ISSN 1108-4189 [Consulta: 13 novembre 2019].
* Bravo, Francisco. El prurito nuestro de cada día (en castellà). Folia Dermatol Peru, 2012; 23 (1), pp: 7. ISSN 1609-7254 [Consulta: 10 desembre 2019].
* Lambert, Julien. Pruritus in female patients (en anglès). Biomed Res Int, 2014 Mar; 2014, pp: 541867. PMID: 24711996. DOI 10.1155/2014/541867 [Consulta: 17 novembre 2019].
* Alcalá-Pérez, Daniel; Barrera-Pérez, María; Jurado-Santa Cruz, Fermín. Fisiopatología del prurito (en castellà). Rev Cent Dermatol Pascua, 2014 Gen-Feb; 23 (1), pp: 6-10. ISSN 1405-1710 [Consulta: 14 novembre 2019].
* Lee, Jae Seung; Han, Jasmin Sanghyun; Lee, Kyeongho; Bang, Juwon; Lee, Hyosang. The peripheral and central mechanisms underlying itch (en anglès). BMB Rep, 2016 Set 30; 49 (9), pp: 474–487. PMID: 27418284. DOI 10.5483/BMBRep.2016.49.9.108 [Consulta: 9 desembre 2019].
* Andrade Miranda, Andrea; Franco, Juan VA.; Sanclemente, Gloria; Kuah, Chii Yang; et al. Interventions for pruritus of unknown cause (en anglès). Cochrane Database Syst Rev, 2018 Set; 2018 (9), pp: CD013128. ISSN 1361-6137. DOI 10.1002/14651858.CD013128 [Consulta: 26 novembre 2019].
* Rinaldi, Giulia. The Itch-Scratch Cycle: A Review of the Mechanisms (en anglès). Dermatol Pract Concept, 2019 Abr 30; 9 (2), pp: 90-97. PMID: 31106010. DOI 10.5826/dpc.0902a03 [Consulta: 20 desembre 2019].
* Müller, Svenja; Zeidler, Claudia; Ständer, Sonja. Chronic Prurigo Including Prurigo Nodularis: New Insights and Treatments (en anglès). Am J Clin Dermatol, 2024 Gen; 25 (1), pp: 15-33. PMID: 37717255. DOI 10.1007/s40257-023-00818-z [Consulta: 14 abril 2024].
* Criado, Paulo Ricardo; Ianhez, Mayra; Fachini Jardim Criado, Roberta; Nakano, Juliana; et al. Prurigo: review of its pathogenesis, diagnosis, and treatment (en anglès). An Bras Dermatol, 2024 Mar 16; S0365-0596(24)00028-X, pp: 1-15. PMID: 38493053. DOI 10.1016/j.abd.2023.11.003 [Consulta: 10 maig 2024].

## Enllaços externs

* Prurito con baños de agua caliente (acuagénico) Sanagustín, A. 2014 Nov (en castellà).
* Dermatology - Pruritus Medskl.com; Drucker, A. 2016 Jun (en anglès).
* Picor o Prurito en la Piel Dermotips. 2018 Feb (en castellà).
* The Itchy Patient, Why Patients Develop Pruritus Southern Medical Association. 2018 Feb (en anglès).
* Prurito refractario ACCP. 2023 Jul (en castellà).